РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 53

от заседание на комисия ”Управление на собствеността”
към Пленума на Висшия съдебен съвет, проведено на 06.11.2017 г.
/кратък/

Днес, 06.11.2017 г., понеделник, от 10,30 ч., в сградата на Висшия съдебен съвет, ул. „Екзарх Йосиф” № 12, се проведе заседание на комисия „Управление на собствеността” към Пленума на Висшия съдебен съвет, в състав:

                                                        ПРЕДСЕДАТЕЛ:  Евгени Диков
						  ЧЛЕНОВЕ: Олга Керелска
                                                                                      Стефан Гроздев
                                                                                      Огнян Дамянов
                                                                                       Боян Новански
                                                                                       
ОТСЪСТВА: Пламена Цветанова 

           От администрацията на ВСС присъства: Владимир Димитров - старши експерт - юрист в дирекция „Управление на собствеността на съдебната власт“.

1. ОТНОСНО: Среща с представители на Министерство на правосъдието във връзка с приложението на § 83 от ПЗР на ЗИДЗСВ, в изпълнение решение на Комисия „Управление на собствеността” към Пленума на ВСС, взето по протокол № 51/25.10.2017 г., т. 14.
От страна на Министерство на правосъдието при обсъждането на т. 1 присъстваха: г-н Николай Проданов – заместник-министър на правосъдието, г-н Стоян Стоянов – главен секретар на МП, г-н Иван Славчов – директор на дирекция „Управление на собствеността” и г-жа Благовеста Янева – началник отдел „Собственост и стопански дейности”.

От страна на Висшия съдебен съвет присъства и г-н Димитър Тончев – главен секретар на ВСС.

Двете страни изразиха становищата си във връзка с приложението на § 83 от ПЗР на ЗИДЗСВ, както и необходимостта от предприемане на спешни действия, основаващи се на конструктивен диалог, колегиален дух и взаимодействие между двете институции.

След проведеното обсъждане,

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

1.1.	ДАВА СЪГЛАСИЕ да бъдат сформирани две работни групи, в състава на които да бъдат включени представители на Висшия съдебен съвет и Министерство на правосъдието, както следва:

1.1.1.	Работна група за „Изготвяне на съвместно становище по приложението на § 83 от ПЗР на ЗИДЗСВ (изм. ДВ бр. 28/08.04.2016 г.), като за целта извърши преглед на сградите на съдебната власт, в които съгласно заповеди на МП има обособени помещения на второстепенни разпоредители с бюджет и преглед на наличната документация, свързана с тях”;

1.1.2.	Работна група за „Изработване на правила, свързани със съвместното управление на сградите на съдебната власт, в които съгласно заповеди на МП са обособени помещения за ползване от второстепенни разпоредители с бюджет, определени по т. 1.1.1”.

1.2.	ОПРЕДЕЛЯ състава на всяка работна група да се състои от шест члена, като всяка от страните има право да участва в състава й с трима представители. Измежду членовете си всяка работна група избира председател.

1.3.	ПРЕДЛАГА на главния секретар на ВСС да определи представителите от страна на Висшия съдебен съвет, които ще вземат участие в състава на работните групи по т. 1.1.1 и т. 1.1.2.

1.4.	ИЗПРАЩА решението по т. 1 от настоящия протокол на Главния секретар на ВСС, по компетентност, относно частта касаеща ВСС.

1.5.	ИЗПРАЩА решението по т. 1 от настоящия протокол на министъра на правосъдието, по компетентност, относно частта касаеща МП.

                               ПРЕДСЕДАТЕЛ 
		          НА КОМИСИЯ „УПРАВЛЕНИЕ НА СОБСТВЕНОСТТА” 
                               КЪМ ПЛЕНУМА НА ВСС: /П/

								           ЕВГЕНИ ДИКОВ